на референтните стойности в резултат на сезонните актуализации на плана за управление на мрежата в съответствие с член 9, параграф 4, буква а) и член 9, параграф 8 от [преразгледания Регламент за мрежовите функции] в сравнение с референтните стойности от последната версия на плана за управление на мрежата, налична към момента на изготвяне на плана за ефективност. Това изменение се изразява като процент на изменението или като фиксирана част от минутите на закъснение в УПВД по маршрута в зависимост от големината на референтните стойности.
 в)групите за сравнение на доставчиците на аеронавигационно обслужване със сходна оперативна и икономическа среда за целите на оценката на целите за ефективност в ключовата за ефективността област „ефективност на разходите“.
 Член 10
 Планове за ефективност
 1.Националните надзорни органи изготвят планове за ефективност на национално равнище или на равнище функционални блокове въздушно пространство.
 2.Плановете за ефективност се изготвят в съответствие с модела, определен в приложение II, и включват:
 а)задължителните национални цели за ефективност или обвързващите цели за ефективност на ФБВП, определени въз основа на ключовите показатели за ефективност, посочени в член 8, параграф 2, включително „базова стойност за установените разходи“ и „базова стойност за установените единични разходи“ за всяка зона за събиране на такси, за целите на определянето на целите в ключовата за ефективността област „ефективност на разходите“. Тези базови стойности се изчисляват по отношение на годината, предхождаща началото на референтния период.
 Базовата стойност за установените разходи се изчислява чрез използване на наличните реални разходи за предходния референтен период и се коригира, за да се вземат предвид последните налични разчети на разходите, колебанията във въздушното движение и връзката им с разходите.
 Базовата стойност за установените единични разходи се изчислява, като базовата стойност за установените разходи се раздели на последните налични данни за прогнозираното въздушно движение, изразено в единици обслужване за годината, предхождаща началото на референтния период;
 б)установените разходи за аеронавигационното обслужване при прелитане и аеронавигационното обслужване в зоните на летищата, определени в съответствие с член 15, параграф 2, букви а) и б) от Регламент (ЕО) No 550/2004 и с настоящия регламент;
 в)схемите за стимулиране, установени в съответствие с член 11, в който се определят параметрите на схемите за стимулиране, механизмът на модулиране на опорните стойности, посочени в член 11, параграф 3, където е приложимо, както и мерките, насочени към постигане на целите на тези схеми за стимулиране;
 г)описание на основните мерки, насочени към постигане на целите за ефективност;
 д)потвърждение за съответствие с обхвата на настоящия регламент съгласно член 1 от настоящия регламент и член 7 от Регламент (ЕО) No 549/2004;
 е)прогнозираното въздушно движение при прелитане, изразено като движения по правилата за полети по прибори и в единици обслужване, както и въз основа на базовите прогнозни данни на STATFOR на Евроконтрол;
 ж)прогнозираното движение към летищата, изразено като движения по правилата за полети по прибори и в единици обслужване въз основа на базовите прогнозни данни на STATFOR на Евроконтрол;
 з)описание на инициативите в подкрепа на трансграничната координация и предоставянето на трансгранично обслужване, които са от полза за оперативната ефективност или ефективността на разходите, или и двете;
 и)информация относно:
 i)големите